CELEX: 32021D1745
Language: fi
Date: 2021-09-23 00:00:00
Title: Poliittisten ja turvallisuusasioiden komitean päätös (YUTP) 2021/1745, annettu 23 päivänä syyskuuta 2021, Välimerellä toteutettavan Euroopan unionin sotilasoperaation (EUNAVFOR MED IRINI) EU:n operaation komentajan nimittämisestä (EUNAVFOR MED IRINI/3/2021)

4.10.2021   
               
               
                  FI
               
               
                  Euroopan unionin virallinen lehti
               
               
                  L 350/1
               
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2021/1745,
         annettu 23 päivänä syyskuuta 2021,
         
            Välimerellä toteutettavan Euroopan unionin sotilasoperaation (EUNAVFOR MED IRINI) EU:n operaation komentajan nimittämisestä (EUNAVFOR MED IRINI/3/2021)
         POLIITTISTEN JA TURVALLISUUSASIOIDEN KOMITEA, joka
         ottaa huomioon Euroopan unionista tehdyn sopimuksen ja erityisesti sen 38 artiklan,
         ottaa huomioon Välimerellä toteutettavasta Euroopan unionin sotilasoperaatiosta (EUNAVFOR MED IRINI) 31 päivänä maaliskuuta 2020 annetun neuvoston päätöksen (YUTP) 2020/472 (1) ja erityisesti sen 8 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvosto hyväksyi 31 päivänä maaliskuuta 2020 päätöksen (YUTP) 2020/472, jolla perustettiin ja käynnistettiin Välimerellä toteutettava Euroopan unionin sotilasoperaatio (EUNAVFOR MED IRINI), ja EUNAVFOR MED IRINIn EU:n operaatio komentajana, jäljempänä ’EU:n operaation komentaja’, toimii kontra-amiraali Fabio AGOSTINI.
                  
               
                     (2)
                  
                  
                     Italian sotilasviranomaiset ovat ehdottaneet 26 päivänä elokuuta 2021 kontra-amiraali Stefano TURCHETTOa kontra-amiraali Fabio AGOSTINIn seuraajaksi EU:n operaation komentajana 1 päivästä lokakuuta 2021.
                  
               
                     (3)
                  
                  
                     Euroopan unionin sotilaskomitea tuki 31 päivänä elokuuta 2021 Italian sotilasviranomaisten tekemää suositusta.
                  
               
                     (4)
                  
                  
                     Päätöksen (YUTP) 2020/472 mukaisesti neuvosto on valtuuttanut poliittisten ja turvallisuusasioiden komitean (PTK) tekemään päätökset EU:n operaation komentajan nimittämisestä.
                  
               
                     (5)
                  
                  
                     Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden Euroopan unionin päätösten ja toimien valmisteluun ja täytäntöönpanoon, joilla on merkitystä puolustuksen alalla.,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Nimitetään kontra-amiraali Stefano TURCHETTO Välimerellä toteutettavan Euroopan unionin sotilasoperaation (EUNAVFOR MED IRINI) EU:n operaation komentajaksi 1 päivästä lokakuuta 2021.
         
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 1 päivästä lokakuuta 2021.
         
         
            Tehty Brysselissä 23 päivänä syyskuuta 2021.
            
               
                  Poliittisten ja turvallisuusasioiden komitean puolesta
               
               
                  Puheenjohtaja
               
               S. FROM-EMMESBERGER
            
         
         
            (1)  EUVL L 101, 1.4.2020, s. 4.